ชื่อร้านขนมจีนน้ำยาปู น่าจะมีน้ำยาปูที่โดดเด่น น้องปอบเข้ามาสั่งขนมจีนน้ำยาปู 1 ชุด 120 บาท แล้วตามด้วยใบเหลียงผัดไข่ ฿70 แล้วก็ผัดหมี่เมืองคอน ฿50

ขนมจีนน้ำยาปู รสชาติน้ำยาปูใช้ได้ค่ะ แต่ยังไม่ค่อยตรงใจน้องปอบตรงที่กะทิไม่ข้นเท่าไหร่นัก รสชาติเข้มข้นปานกลาง ชอบตรงผักเคียงที่ให้มาถาดใหญ่ กินผักจุใจเลย 

ใบเหลียงผัดไข่ คัดมาเฉพาะใบอ่อนๆ ทานเพลิน ไม่เจอใบแก่หรือก้านใบแข็งๆ เจอก็แต่เปลือกกระเทียมเท่านั้น ที่ต้องคัดทิ้ง นอกนั้น ทานได้หมด อร่อยค่ะ

ผัดหมี่เมืองคอน รสชาติประมาณผัดไทท่าฉางของสุราษฎร์ธานี คือคล้ายผัดไทใส่กะทิ รสเข้มข้นดี จานนี้อร่อย ผ่านฉลุยค่ะ